पाएं अपने शहर की ताज़ा ख़बरें और फ्री ई-पेपरडाउनलोड करें
मोगा में कोरोना का कहर तेजी से बढ़ता जा रहा है। रविवार को सेहत विभाग की जारी की रिपोर्ट के मुताबिक कोरोना के 89 नए मरीज आए हैं। वहीं कोरोना बीमारी से एक मरीज की मौत हो गई है। कोरोना से मरने वाले मरीजों की संख्या 128 हो चुकी है। वहीं जिले में एक्टिव केसों की संख्या 1254 हो गई। इसके अलावा 1203 मरीजों को सेहत विभाग ने घरों में आईसोलेट किया गया है। जबकि 51 मरीजों को शहर के विभिन्न अस्पतालों में कोविड लेवल-2 में भर्ती करवाया गया है।
सिविल सर्जन डॉक्टर अमरप्रीत कौर बाजवा ने बताया कि अब तक मोगा जिले में 5573 लोग कोरोना पॉजिटिव आ चुके हैं, जिनमें से 4191 लोग इस बीमारी से ठीक हो चुके हैं। इससे पहले सेहत विभाग ने शनिवार को 769 नए लोगों के सैंपल लेकर लैब को भेजे गए थे, इसमें से रविवार को 89 लोगों की रिपोर्ट कोरोना पॉजिटिव आई है। वहीं 52 पुरुष, 34 महिलाएं व 3 मरीज 18 साल से कम आयु के पॉजिटिव आए हैं। इसके अलावा 795 लोगों की सैंपल रिपोर्ट आनी बाकी है। उधर सेहत विभाग की ओर से रविवार को 741 लोगों के सैंपल लेकर सरकारी लैंब को भेजे गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn